stanford-oval/wikipedia huggingface dataset:
The Hurt Business
היסטוריה > הקמה (2020)

ב-11 במאי בפרק של התוכנית Raw,‏ MVP צירף לשורותיו את בובי לאשלי, מתוך הבטחה לקחת את לאשלי אל עבר תקופת כהונה כאלוף ה-WWE. באירוע באקלאש, שנערך ב-14 ביוני, לאשלי כשל בניסיונו לזכות בתואר מידי דרו מקינטייר, לאחר הסחת דעת מאשתו של לאשלי כחלק מהעלילה, לאנה. לילה לאחר מכן בתוכנית Raw, לאשלי האשים את לאנה בהפסדו באירוע באקלאש ודרש להתגרש ממנה, מה שסיים את העלילה הרומנטית ביניהם.
ב-15 ביוני בתוכנית Raw,‏ MVP ניגש אל אלוף ארצות הברית, אפולו קרוז, ואמר לו שהוא יצטרך מנג'ר כמוהו על מנת לשמור על התואר שלו. מנגד, קרוז סירב להצעתו של MVP. שבוע לאחר מכן, MVP החל ניסה לשכנע פעם נוספת את קרוז להצטרף לקבוצה, אך קרוז סירב פעם נוספת. ב-29 ביוני בתוכנית Raw,‏ MVP גבר על קרוז בקרב יחידים שאינו היה על התואר. לאחר הקרב, קרוז תקף את MVP, עד שבובי לאשלי נחלץ לעזרתו ובתגובה תקף אותו כשביצע עליו את אחיזת הפול נלסון. שבוע לאחר מכן, MVP חשף את העיצוב החדש של חגורת אליפות ארצות הברית והצהיר שהוא יתמודד מול קרוז על תואר זה באירוע The Horror Show at Extreme Rules. לעומת זאת, קרוז הוסר מקרב זה במועד קיום האירוע, כשהסיבה שניתנה על ידי ארגון ה-WWE הייתה שהוא לא היה כשיר להתחרות לאחר שכשל בבדיקת הכשירות לפני הקרב עקב התקיפה שספג מלאשלי שבוע קודם לכן. מנגד, דיווח של מגזין פורבס בישר על שמועות שקרוז נמצא חיובי לנגיף הקורונה. כתוצאה מכך, MVP הכתיר את עצמו למנצח בקרב כתוצאה מפרישה ולאלוף ארצות הברית, אף על פי שהוא לא הוכר כאלוף על ידי ה-WWE. קרוז חזר עם עיצוב חגורת האליפות המקורית ב-3 באוגוסט בפרק של התוכנית Raw, כשהוא גבר על MVP בקרב על התואר ואף שמר על חגורת האליפות החדשה שאותה MVP הציג. לאחר מכן, הקבוצה פתחה בפיוד מול חבריו של קרוז, ריקושט וסדריק אלכסנדר, כששתי הקבוצות נחלו ניצחונות וספגו תקיפות אחת מהשנייה במהלך השבועות שבאו לאחר מכן בתוכניות Raw. במהלך תקופתו בקבוצה, בנג'מין זכה באליפות 24/7 פעמיים נוספות, כששתי זכיותיו התרחשו ב-17 באוגוסט בפרק של התוכנית Raw.
היסטוריה > הצלחה בהחזקת תארים והתרחבות (2020–2021)

בעוד ש-MVP הפסיד בקרב נוסף על אליפות ארצות הברית נגד קרוז באירוע סאמרסלאם, שנערך ב-23 באוגוסט, לאשלי ניצח את קרוז וזכה באליפות ארצות הברית שבוע לאחר מכן באירוע פייבאק לאחר שביצע עליו את אחיזת הפול נלסון.
ב-7 בספטמבר בפרק של התוכנית Raw, במהלך קרב שלושה נגד שלושה בין קרוז, אלכסנדר וריקושט לקבוצת The Hurt Business, אלכסנדר בגד בקרוז ובריקושט, כשתקף אותם ועזר לקבוצה הנגדית לנצח. בעקבות זאת, אלכסנדר הצטרף לקבוצה תוך כדי שהוא ביצע את מעברו לדמות הרעה בפעם הראשונה בקריירה שלו ב-WWE. שבוע לאחר מכן בתוכנית, הקבוצה פתחה בפיוד נגד קבוצת רטרביושן, לאחר שהאחרונה המשיכה להטיל מורא ופחד על הארגון.
ב-2 בנובמבר בפרק של התוכנית Raw, אלכסנדר ובנג'מין ניצחו את הניו דיי (קופי קינגסטון ואקסבייר וודס) בקרב שאינו היה על חגורות האליפות של האחרונים. הם איתגרו את הניו דיי לקרב על אליפות הזוגות של Raw ב-16 וב-23 בנובמבר, אך ניסיונות אלה כשלו. לבסוף, הם ניצחו את הניו דיי וזכו באליפות הזוגות באירוע TLC: שולחנות, סולמות וכיסאות, שנערך ב-20 בדצמבר.
חברי הקבוצה

| חבר/ת הקבוצה | תקופה |
| --- | --- |
MVP (מנהיג): 11 במאי 2020–היום
בובי לאשלי (מנכ"ל): 11 במאי 2020–היום
שלטון בנג'מין: 20 ביולי 2020–29 במרץ 2021 27 בספטמבר 2021–היום
אליפויות והישגים

הישגים ברשת הטלוויזיה CBS Sports
קאמבק השנה של מתאבק (2020) – MVP
הישגים במגזין ההיאבקות Pro Wrestling Illustrated – PWI
קאמבק השנה (2020) – MVP
הישגים בארגון ההיאבקות World Wrestling Entertainment – WWE
אליפות ה-WWE (פעם אחת) – לאשלי
אליפות ארצות הברית (פעם אחת) – לאשלי
אליפות 24/7 של ה-WWE‏ (3 פעמים) – בנג'מין
אליפות הזוגות של Raw (פעם אחת) – אלכסנדר ובנג'מין
פרס הסלאמי (פעם אחת)
הטראש טוקר של השנה (2020) – קבוצתי, נחלק עם לייסי אוואנס
הערות שוליים

↑  מקינטייר ניצח את לאשלי ושמר על התואר
↑  חוקי אקסטרים 2020: אפולו קרוז לא השתתף בקרב המתוכנן לו
↑  MVP הכתיר את עצמו כאלוף ארצות הברית החדש
↑  קרוז ניצח את MVP ושמר על אליפות ארצות הברית (קרב במופע המקדים)
↑  לאשלי ניצח את קרוז והפך לאלוף ארצות הברית החדש
| אלופי הזוגות של Raw |
| --- | --- | --- |
| 2000 | כריס בנואה וקורט אנגל • אדג' וריי מיסטריו • לוס גררוס (צ'אבו גררו ואדי גררו) • Team Angle/The World's Greatest Tag Team (צ'ארלי האס ושלטון בנג'מין) • אדי גררו וטאג'ירי • האחים באשהם (דני באשהם ודאג באשהם) • ריקישי וסקוטי 2 הוטי • צ'ארלי האס וריקו • הדאדלי בויז (באבא ריי דאדלי ודי-בון דאדלי) • בילי קידמן ופול לונדון • קנזו סוזוקי ורנה דופרי • ריי מיסטריו ורוב ואן דאם • אדי גררו וריי מיסטריו • MNM (ג'ואי מרקורי וג'וני נייטרו) • הלגיון אוף דום (אנימל והיינדרייך) • בטיסטה וריי מיסטריו • פול לונדון ובריאן קנדריק • דיוס ודומינו • מאט הארדי ומונטל וונטביוס פורטר • ג'ון מוריסון והמיז • קורט הוקינס וזאק ריידר • הקולונס (קרליטו ופרימו) • אדג' וכריס ג'ריקו • ג'רי-שואו (ביג שואו וכריס ג'ריקו) • D-Generation X (שון מייקלס וטריפל H) |  |
| 2010 | שואומיז (ביג שואו והמיז) • שושלת הארט (דייבי הארת' סמית וטייסון קיד) • קודי רודס ודרו מקינטייר • הנקסוס (דייוויד אוטונגה וג'ון סינה) • הנקסוס/The Corre (הית' סלייטר וג'סטין גבריאל) • סנטינו מארלה וולדימיר קוזלוב • ג'ון סינה והמיז • ביג שואו וקיין • הנקסוס (דייוויד אוטונגה ומייקל מקגיליקטי) • Air Boom (אוון בורן וקופי קינגסטון) • פרימו ואפיקו • קופי קינגסטון ו-R-טרות' • Team Hell No (דניאל בריאן וקיין) • השילד (רומן ריינס וסת' רולינס) • גולד & סטארדאסט (קודי רודס/סטארדאסט וגולדאסט) • הניו אייג' אאוטלוס (בילי גאן ורוד דוג) • האוסוס (ג'יי אוסו וג'ימי אוסו) • דמיאן מיזדאו והמיז • טייסון קיד וסזארו • הניו דיי (ביג אי, קופי קינגסטון ואקסבייר וודס) • הפריים טיים פליירס (דארן יאנג וטייטוס אוניל) • סזארו ושיימוס • גאלוס ואנדרסון (לוק גאלוס וקארל אנדרסון) • ההארדי בויז (ג'ף הארדי ומאט הארדי) • דין אמברוז וסת' רולינס • ג'ייסון ג'ורדן וסת' רולינס • ברון סטרומן וניקולאס • בריי וויאט ומאט הארדי • The B-Team (בו דאלאס וקורטיס אקסל) • דולף זיגלר ודרו מקינטייר • AOP (אקאם ורזאר) • בובי רוד וצ'אד גייבל • הריבייבל (דאש ויילדר וסקוט דוסון) • ברון סטרומן וסת' רולינס • דולף זיגלר ורוברט רוד • The Viking Raiders (אריק ואיבר) |  |
| 2020 | מרפי וסת' רולינס • הסטריט פרופיטס (אנג'לו דוקינס ומונטז פורד) • הניו דיי (קופי קינגסטון ואקסבייר וודס) • The Hurt Business (סדריק אלכסנדר ושלטון בנג'מין) • AJ סטיילס ואומוס • RK-Bro (רנדי אורטון ורידל) • אקדמיית אלפא (צ'אד גייבל ואוטיס) • סמי זיין וקווין אואנס • The Judgment Day (פין באלור ודמיאן פריסט) • קודי רודס וג'יי אוסו • Awesome Truth (המיז ו-R-טרות') • The Judgment Day (פין באלור ו-JD מקדונה) (נוכחיים) |  |
ג'ונג'ו שלבי

ג'ונג'ו שלבי (באנגלית: Jonjo Shelvey; נולד ב-27 בפברואר 1992) הוא כדורגלן אנגלי המשחק כקשר עבור ברנלי.
קריירה

שלבי התחיל את הקריירה שלו בצ'רלטון אתלטיק, והפך לשחקן הצעיר ביותר שלהם בגיל 16 ו-59 ימים. ב-2010 עבר לליברפול תמורת 1.7 מיליון פאונד, והושאל לתקופה קצרה לבלקפול. בתקופתו באנפילד, זכה שלבי עם ליברפול בגביע הליגה והפסיד עמה בגמר הגביע האנגלי ב-2012.
ב-2013 עבר שלבי לסוונסי סיטי תמורת 5 מיליון פאונד, ושנתיים וחצי לאחר מכן הצטרף לניוקאסל יונייטד תמורת 12 מיליון פאונד. חודש לאחר המעבר לניוקאסל, מונה שלבי לקפטן הזמני בהיעדרו של פבריסיו קולוצ'יני, והעונה הסתיימה בירידה ליגה. מאז עזר שלבי למועדון לחזור לפרמייר ליג והפך לסגן הקפטן.
בינואר 2023 חתם בנוטינגהאם פורסט לשנתיים וחצי.
נבחרת לאומית

שלבי שיחק בנבחרות הצעירות של אנגליה, ואף שימש כקפטן הנבחרת עד גיל 19. הוא ערך את הופעת הבכורה בנבחרת הבוגרת ב-2012.
הערות שוליים

↑  Newcastle Sign Shelvey, nufc
איה סופר

| --- | --- |
 לידה:  1962 (בת 63 בערך)
 ענף מדעי:  מדעי המחשב
 עיסוק:  בינה מלאכותית, כריית מידע
 מקום לימודים:  האוניברסיטה העברית - תואר ראשון  אוניברסיטת מרילנד - תואר שני ודוקטורט
 מנחה לדוקטורט:  חנן סאמט (אנ')
 מוסדות:  IBM
 פרסים והוקרה:  50 הנשים המשפיעות של גלובס, 2021  100 המשפיעים של דה מרקר, 2019  50 הנשים המשפיעות של פורבס ישראל, 2019
 עמוד הבית של איה סופר, באתר IBM
 
איה סופר (נולדה ב-1962) היא מדענית מחשב ישראלית, סגנית נשיא לטכנולוגיות בינה מלאכותית ב-IBM, ומנהלת מעבדת המחקר של IBM בחיפה. במסגרת תפקידה מנהלת פעילות מחקר ופיתוח המתבצעת ב-12 מעבדות ברחבי העולם.
ביוגרפיה > תחילת חייה והשכלתה

נולדה לאם מיקרוביולוגית ולאב פיזיקאי ב-1962. גדלה בישראל ובארצות הברית. למדה בבית הספר הריאלי בחיפה.
סופר השלימה תואר ראשון במדעי המחשב מהאוניברסיטה העברית בירושלים בשנת 1986. עבדה בישראל בתעשיית ההדמיה הרפואית במשך ארבע שנים. לאחר מכן חזרה לארצות הברית, והמשיכה ללימודי תואר שני (1992) ודוקטורט (1995) באוניברסיטת מרילנד. התזה שלה, Retrieval by Content in Symbolic-Image Databases, עסקה באחזור מידע (אנ') ממאגר מידע גאוגרפי באמצעות שפת שאילתות (אנ') ויזואלית.
ביוגרפיה > ב-IBM

ב-1999 חזרה לישראל והחלה לעבוד במעבדת המחקר של IBM בחיפה. לקחה חלק בפרויקט ווטסון ו-Project Debater (אנ'), בינה מלאכותית שנועדה להצליח לנהל דיבייט באורך-מלא עם דיבייטרים אנושיים מומחים. שימשה כדירקטורית Information Management Analytics, ומנהלת מחלקת טכנלוגיות מידע ואינטראקציה.
ב-2018 מונתה לסגנית הנשיא לטכנולוגיות AI ב-IBM, וב-2021 לראש מעבדת המחקר של IBM בחיפה. נכון לספטמבר 2024, סופר עדיין מכהנת בתפקידים אלו.
ביוגרפיה > פרויקטים נוספים

לאחר שקיבלה את תואר הדוקטור עבדה במרכז טיסות החלל גודרד כחוקרת. עבודתה עסקה במאגרי מידע מרחביים (אנ') ובספריות דיגיטליות לנתוני מדעי כדור הארץ.
ב-2020 השתתפה בוועדת פורום תל"מ לבחינת הצורך בהתערבות ממשלתית לשם האצת התפתחות תחום הבינה המלאכותית ומדע הנתונים. סופר עוסקת גם בהוגנות של מערכות בינה מלאכותית (אנ').
סופר רשמה 15 פטנטים ופרסמה 50 מאמרים בכתבי עת שעברו ביקורת עמיתים.
הערות שוליים

1 2 3 4  50 הנשים המשפיעות של ישראל 2021: ד\"ר איה סופר, באתר גלובס, 1 במרץ 2021
↑   איילת שני, ד"ר איה סופר מ-IBM: האני מאמין שלנו הוא שבינה מלאכותית היא לא מסוכנת, באתר הארץ, 14 בינואר 2016
↑  100 המשפיעים של מגזין TheMarker, באתר themarker, ‏2022-05-25
↑  פורבס ישראל, 21# קרין אייבשיץ-סגל, ד"ר דורית דור, ד"ר איה סופר, באתר Power Women 2019, ‏2019-05-31
1 2  איה סופר, באתר IBM
↑  רפאל קאהאן, ד"ר איה סופר מונתה למנהלת מחקר ה-AI של IBM העולמית, באתר כלכליסט, 10 ביוני 2018
1 2 3  Harnessing the Power of AI, One Project at a Time, www.cs.umd.edu, ‏2021-06-07 (באנגלית)
↑  CTech, Aya Soffer: IBM’s AI trailblazer, CTECH - www.calcalistech.com, ‏2021-01-06
1 2 3  Miller, Leslie (7 ביוני 2021). "Harnessing the Power of AI, One Project at a Time: Alumna Aya Soffer's game-changing success story at IBM". University of Maryland Computer Science. נבדק ב-10 באפריל 2022. {{cite web}}:  (עזרה)
1 2   איה סופר, ברשת החברתית LinkedIn
↑  Aya Soffer, www.cs.umd.edu, ‏2013-01-10 (באנגלית)
1 2  Dr. Aya Soffer (M.S. '92, Ph.D. '95), Office of Diversity and Inclusion (באנגלית אמריקאית)
↑  דו"ח סופי סיכום ועדת תלם לתכנית מו"פ לאומית בבינה מלאכותית (עמ' 10), באתר רשות החדשנות, ‏דצמבר 2020
↑  הגר רבט, ד"ר איה סופר: "איך אפשר להפוך AI להוגנת? פשוט לבחון, לדווח ולתקן", באתר כלכליסט, 25 בנובמבר 2019
| --- | --- |
בקרת זהויות :  dblp: 66/3549  MGP: 123895
אנה פלאסיו

| --- | --- |

 לידה:  22 ביולי 1948 (בת 76) מדריד, ספרד 
 שם לידה:  Ana Isabel de Palacio y del Valle Lersundi 
 מדינה:  ספרד 
 מקום מגורים:  מדריד 
 השכלה:  אוניברסיטת מדריד 
 מעסיק:  אוניברסיטת מדריד 
 תפקיד:  שר החוץ (10 ביולי 2002–18 באפריל 2004)  חברת הפרלמנט האירופי (20 ביולי 1999–9 ביולי 2002)  חברת הפרלמנט האירופי (19 ביולי 1994–19 ביולי 1999)  סגנית נשיא (16 ביוני 2006–15 באפריל 2008)  חברת הפרלמנט האירופי (19 ביולי 1994–9 ביולי 2002)  חבר קונגרס הנציגים (31 במרץ 2004–28 באוגוסט 2006)  chairman of the joint commission for the European Union 
 מפלגה:  המפלגה העממית 
 פרסים והוקרה:  מדליית המסדר להצטיינות חוקתית (2011) 
 
אנה פלאסיו (בספרדית: Ana Isabel de Palacio y del Valle Lersundi; נולדה ב-22 ביולי 1948, מדריד) היא פוליטיקאית ספרדיה, חברה של המפלגה העממית.
ביוגרפיה

לאחר סיום הלימודים וקבלת תואר במשפטים אנה פלאסיו החלה את הקריירה בתחום. בשנת 1994 היא נבחרה לפרלמנט האירופי בה כיהנה בין היתר כיושבת ראש של ועדת המשפטים ופנים. בשנים 1999–2002 היא הייתה חברה במשלחת להמועצה המחוקקת הפלסטינית.
בשנת 2002 בעקבות שינויים בממשלה של חוסה מריה אסנאר היא מונתה לשר החוץ. במהלך הכהונה היא טיפלה בין היתר בתקרית דיפלומטית עם מרוקו. היא כיהנה בתפקיד עד לשנת 2004. בשנת 2003 אנה פלאסיו ביחד עם פוליטיקאים אירופים נוספים הייתה בין יוזמי של הקמת "מדברידג'".
במרץ שנת 2004 אנה פלאסיו נבחרה לקונגרס הנציגים וכיהנה בתפקיד עד לשנת 2006.
בשנת 2006 היא קיבלה מינוי לסגן-נשיא בכיר בבנק העולמי.
בשנת 2010 אנה פלאסיו חזרה למדריד והקימה חברת ייעוץ. היא מכהנת כדירקטור במספר חברות בינלאומיות וארגונים ציבוריים.
עידית מטות

| --- | --- |

 לידה:  27 באוקטובר 1960 (בת 64) חיפה, ישראל 
 ענף מדעי:  הרדמה, השתלת איברים 
 מקום לימודים:  האוניברסיטה העברית בירושלים 
 מוסדות:  הפקולטה למדעי הרפואה והבריאות, אוניברסיטת תל אביב  המרכז הרפואי תל אביב ע"ש סוראסקי 
 מספר צאצאים:  2 
 
פרופ' עידית מטות (נולדה ב-27 באוקטובר 1960) היא רופאה מרדימה, פרופסור בחוג להרדמה וטיפול נמרץ בבית הספר לרפואה אוניברסיטת תל אביב, מנהלת מערך הרדמה, כאב, וטיפול נמרץ במרכז הרפואי ע"ש סוראסקי משנת 2008 ומנהלת האגף הכירורגי (2020).
תחומי עניין ועיסוק מרכזים של מטות הקשורים להיבט ההרדמתי הם השתלות כבד, השתלות ריאה, ניתוחי כבד, ושט, ולבלב. בנוסף, עוסקת מטות בהכנת חולים מורכבים לפרוצדורות כירורגיות.
ממרץ 2020 חברת מטה הנהלת קורונה באיכילוב.
ביוגרפיה

מטות היא ילידת שכונת בת גלים בחיפה, בתם של פרופ' אירנה מוניס-חס, רופאה מרדימה, פרופסור להרדמה בבית החולים רמב"ם בחיפה, שהייתה בין 63 בוגרי המחזור הראשון של הפקולטה לרפואה באוניברסיטה העברית (2018-1925), ויהושע חס, מהנדס (נפטר במאי 2011).
מטות בוגרת בית הספר הריאלי במחזור נ"ט (1978). במסגרת העתודה האקדמאית סיימה לימודים לתואר דוקטור ברפואה מבית הספר לרפואה באוניברסיטה העברית בירושלים. לאחר סיום שנת סטאז' בהדסה עין כרם, שירתה כרופאה צבאית בצה"ל. בסיום השירות הצבאי יצאה לארצות הברית עם משפחתה שם ביצעה מחקר בנושא ריאות במשך 3 שנים.
בין השנים 1993–1998 התמחתה מטות בהרדמה בבית החולים הדסה עין כרם. בין השנים 1999–2008 עבדה מטות כמרדימה בכירה, וניהלה את היחידה להרדמת השתלות כבד, בבית החולים הדסה עין כרם. בין השנים 2002–2005 כיהנה מטות כמזכירת איגוד המרדימים. בין השנים 2005–2008 מונתה מטות ליושב ראש ועדת הקבלה לבית הספר לרפואה של האוניברסיטה העברית בירושלים. באותן שנים מונתה לחברה בוועדה לקביעת קריטריונים למינויים אקדמיים בפקולטה לרפואה של האוניברסיטה העברית ירושלים.
ביולי 2020 מונתה לחברה בכירה במטה הרפואי של הממונה על המאבק בנגיף הקורונה בישראל פרופ' רוני גמזו.
בפברואר 2022 עלתה לשידור העונה השמינית של תוכנית הטלוויזיה "רוקדים עם כוכבים" בערוץ קשת 12, בה התחרה מטות יחד עם הרקדן המקצועי דני יוחטמן והודחה רביעית.
במאי 2024 נבחרה מטות לנשיאת האיגוד האירופאי להרדמה וטיפול נמרץ, ואמורה להיכנס לתפקיד בינואר 2025.
ממחקריה

1990–1993 מחקר בפיזיולוגיה ריאתית ותפקיד רצפטורים לאדנוזין בוויסות לחץ דם ב-ריאה. המחקר נערך מטעם אוניברסיטת פנסילבניה פילדלפיה.
2002 - מחקר על מנגנונים של איסכמיה - רה פרפוזיה, של הריאה. המחקר נערך מטעם אוניברסיטת פנסילבניה פילדלפיה.
2007 - מחקר על יתר לחץ דם ריאתי. המחקר נערך מטעם אוניברסיטת סטנפורד, קליפורניה.
פרופסור חבר בהרדמה - 2005, בית הספר לרפואה, האוניברסיטה העברית בירושלים, (65 עבודות מחקר)
חיים אישיים

מטות נשואה לד"ר ישראל מטות, נוירולוג ילדים בבית החולים הדסה עין כרם. לזוג שני בנים.
מתגוררת בתל אביב.
הערות שוליים

↑  החוג להרדמה וטיפול נמרץ - הפקולטה לרפואה ע"ש סאקלר אוניברסיטת תל אביב
↑  פרופ' עידית מטות מנהלת מערך הרדמה- בית החולים איכילוב
↑  מי הרופאה שעשתה הכי הרבה צנתורי לב ומי שיאנית ההתמחויות?, באתר Xnet‏, 7 במרץ 2018
↑   עופר אדרת, טיפלה באלפי חיילים: הרופאה שברחה מהנאצים, באתר הארץ, 18 באוקטובר 2018
↑  "אין גל שני": פרופ' עידית מטות ממטה הקורונה באיכילוב עולה להתקפה מיינט בת ים, אשר קשר, 5 ביולי 2020
↑  "בלוויה שלי ישמיעו את שיר הפרחה, הוא ממש אני. אומרת מיד מה שאני חושבת, לא מתנסחת במילים ארוכות", ידיעות אחרונות, 7 ימים עמודים 25-24, רז שכניק
↑  פרופ' עידית מטות תמונה לחברה בכירה במטה הרפואי של פרופ' רוני גמזו, באתר ערוץ 7, 26 ביולי 2020
↑  פרופ' עידית מטות: "סגר כללי - מכת מוות, פרופ' עידית מטות הופתעה מדברי דרעי על סגר כללי, "אנחנו לא נמצאים באירוע קטסטרופלי, אין תמותה עודפת" ערוץ 7, 6 בספטמבר 2020
↑  בועז אפרת‏, המתנגדים לסגר, ואלו שאינם אופטימיים: כוורת הקורונה של גמזו, באתר וואלה, 29 ביולי 2020
↑  פרופ' מטות נבחרה לנשיאת האיגוד האירופאי להרדמה וטיפול נמרץ, באתר med.tau.ac.il
↑  רה פרפוזיה: זילוח מחדש
↑  "המורדת", ידיעות אחרונות - מוסף תל אביב יפו, רמת גן אשר קשר, עמודים 30–32, 3 ביולי 2020
| --- | --- |
בקרת זהויות :  NLI: 987007397249905171  ORCID: 0000-0003-4830-222X  VIAF: 90156675026333582169   WorldCat (עם VIAF): 90156675026333582169
תמר רז-נחום

תמר רז-נחום (נולדה ב-1968) היא פרופסור לכימיה, המכהנת כנשיאת מכללת עזריאלי.
ביוגרפיה

תמר רז-נחום נולדה וגדלה בירושלים. היא למדה לתואר ראשון בכימיה מורחב באוניברסיטה העברית בירושלים אותו סיימה בהצטיינות בשנת 1992, לאחריו המשיכה במסלול ישיר לדוקטורט במחלקה לכימיה פיזיקלית תאורטית אותו סיימה בשנת 1996. בהמשך שימשה כחוקרת במרכז מקס פלנק לחקר פיזיקה קוונטית במינכן, גרמניה, ובשנים 1998-1999 חזרה לחקור במרכז פריץ הבר לחקר דינמיקה מולקולרית באוניברסיטה העברית כפוסט-דוקטורנטית. בשנה האחרונה ללימודי הדוקטורט שלה הצטרפה לפרויקט "מכללות" של הרשות לפיתוח ירושלים והייתה אחראית על ריכוז כל הוועדות לתוכניות הלימודים השונות.
בשנת 1999 הצטרפה לסגל מכללת עזריאלי עם פתיחתה והחלה ללמד קורסים בתחום הכימיה הפיזיקלית. לאורך השנים כיהנה בשורת תפקידים במכללה, החל מיו"ר ועדת ההוראה, ראש תחום כימיה ויו"ר ועדת קבלה. בשנת 2010 יזמה והקימה את יחידת המחקר של המכללה ועמדה בראשה במשך כשנתיים. באותה שנה גם יזמה והקימה את המרכז לקידום ההוראה והלמידה ועמדה בראשו במשך 6 שנים. בשנת 2015 מונתה לרקטורית המכללה והובילה את הפיתוח האקדמי וההנהלה האקדמית של המכללה עד מינויה ביולי 2023 לנשיאת המכללה.
מחקרה של פרופסור רז-נחום הוא בתחום הדינמיקה המולקולרית,. היא בונה סימולציות ממוחשבות למערכות רב-אטומיות ומשתמשת בתורת האינפורמציה לתהליכים פיזיקליים, כימיים ואף ביולוגיים. רז נחום פרסמה מעל 25 מאמרים בעיתונות הבינלאומית, פרקים בשני ספרים, ספר ומדריך למידה בנושא דינמיקה של תהליכים כימיים במסגרת האוניברסיטה הפתוחה ומספר מאמרים בכתב העת הוראה באקדמיה בו הייתה גם חברה במערכת המייעצת במשך כעשור.
ברוך יוסף פייבלזון

| --- | --- |
הרב פייבלזון, 1931
הרב פייבלזון, 1931
 לידה:  1895 תרנ"ו קלם, האימפריה הרוסית
 פטירה:  11 באוגוסט 1933 (בגיל 38 בערך) י"ט באב תרצ"ג ראדין, פולין
 מקום קבורה:  ראדין, מחוז גרודנו, בלארוס
 מקום פעילות:  ראדין שבליטא
 תקופת הפעילות:  ? – 11 באוגוסט 1933 
 תחומי עיסוק:  לימוד תורה
 רבותיו:  רבי איצלה מפוניבז'
 תלמידיו:  הרב יצחק הוטנר הרב מרדכי סוויצקי הרב יעקב משה ליבוביץ
 חיבוריו:  ברכת יוסף
 
 תפקידים נוספים:  ראש ישיבת ראדין
מצבת ברוך יוסף פייבלזון
הרב ברוך יוסף פייבלזון (ביידיש פייוועלזאהן; 1895 תרנ"ו - 11 באוגוסט 1933 י"ט באב תרצ"ג) היה ראש ישיבת ראדין.
תולדות חייו

נולד לרב אליהו מאיר, אב"ד בעיירה קלם שבליטא. בגיל 12 נשלח ללמוד בקיבוץ אצל הרב איצלה מפוניבז' והתחבב על רבו. לאחר מכן למד בישיבת סלובודקה, שם בלט בכישוריו. בגיל 13 חיבר ספר למדני.
נשא לאישה את פייגא אטל, בתו של הרב נפתלי טרופ.
בשנת 1925 והוא כבן 30 מונה על ידי החפץ חיים לראשות הישיבה, לאחר פטירת חותנו הרב טרופ. בגיל 36 חלה בזיהום ונפטר בי"ט באב תרצ"ג. נקבר בצמוד לקברו של חותנו. את החקוק על מצבתו ניסח ה"חפץ חיים"[דרוש מקור]: ”גאון עוזנו המאור הגדול חריף ובקי בכל חדרי התורה מימיו המתוקים שתו כל בני הישיבה אור תורתו הייתה גדולה ראשו כתם פז בסברא ישרה יראתו וצדקתו הייתה טהורה"...”
השאיר אחריו שלושה ילדים קטנים. הילדים ואמם הוגלו בשנת 1941 לסיביר, והאם נפטרה שם. האח הקטן מת לאחר המלחמה בלודז', בשל מחלה.
בנו הרב שמואל אביגדור פייבלזון הוא ראש כולל בצפת. אחד מנכדיו הוא הרב אליהו פייבלזון.
תלמידיו

הרב יצחק הוטנר
הרב מרדכי סוויצקי
הרב יעקב משה ליבוביץ
הרב דוד וויין - רבה של חולון
ספרו

ספרו ברכת יוסף מבוסס על שיעוריו שהעלה על הכתב לפני אמירתם בישיבת ראדין. הוא עוסק בהם בעיקר בדברי הראשונים.
הספר ראה אור לראשונה בשנת תשכ"ב לאחר שנערך בידי בנו הרב אליעזר יעקב פייבלזון. בהקדמת הספר מציין הבן שכתב היד המקורי נלקח ממשפחתו על ידי המשטרה החשאית הרוסית נ.ק.ו.ד. בעיר ברנאול שבסיביר. הספר הנדפס מבוסס על העתקה של דוד זריצקי שהוכנה עוד קודם לכן לבקשת הרב יצחק הוטנר.
הרבנים אלעזר מנחם מן שך, יעקב קמנצקי ומשה פיינשטיין העניקו הסכמות לספר.
לקריאה נוספת

מנחם מנדל גרליץ, הנותן אמרי שפר, בראש חידושי הגרנ"ט, ירושלים: אורייתא, ה'תשמ"ט
הערות שוליים

↑  כך מתועד בהקדמה לספר ברכת יוסף
↑  כך כותב הרב שך בהקדמה לספר ברכת יוסף
↑  כפי שמעיד חברו הרב יעקב קמינצקי בהסכמה לספרו
↑  הקדמה לספר ברכת יוסף. ספר זה מוחזק בידי בני המשפחה
↑  כך מובא בחידושי הגרנ"ט (הוצאת אורייתא) בסוף מאמר "הנותן אמרי שפר"
↑  אותרה והוקמה מצבה על קברו של ראש ישיבת ראדין, באתר "אהלי צדיקים"
↑  ספור חסדי ה', בסוף הספר ברכת יוסף
1 2  כך כותב בן המחבר בהקדמה לספר
| --- | --- |
בקרת זהויות :  NLI: 987007523284305171  ISNI: 0000 0000 2949 3241  LCCN: n85362684  VIAF: 61764796   WorldCat (עם VIAF): 61764796
סרגיי אוז'גוב

| --- | --- |

 לידה:  9 בספטמבר 1900 (יוליאני) קובשינובו, Novotorzhsky Uyezd, האימפריה הרוסית 
 פטירה:  15 בדצמבר 1964 (בגיל 64) מוסקבה, ברה"מ 
 ענף מדעי:  בלשנות רוסית, מילונאות 
 מקום קבורה:  בית הקברות נובודוויצ'יה 
 מקום לימודים:  אוניברסיטת סנקט פטרבורג 
 מנחה לדוקטורט:  Viktor Vinogradov, Lev Shcherba 
 מוסדות:  מכון השפה הרוסית  האקדמיה הסובייטית למדעים 
 תלמידי דוקטורט:  Natalia Shvedova, Era Kuznetsova, Lev Skvortsov 
 
סרגיי אוז'גוב (ברוסית: Сергей Иванович Ожегов;‏ 22 בספטמבר 1900 – 15 בדצמבר 1964) היה בלשן ומילנאי סובייטי.
ביוגרפיה

סרגיי אוז'גוב נולד בכפר בגוברניית טבר למשפחת מהנדס במפעל לייצור נייר. לאחר תחילת מלחמת העולם הראשונה המשפחה עברה לסנקט פטרבורג, בה סרגיי סיים את לימודי בית הספר. לאחר סיום בית הספר הוא גויס לצבא והשתתף בקרבות של מלחמת העולם הראשונה ובהמשך במלחמת האזרחים ברוסיה. סרגיי אוז'גוב השתחרר מהשרות בשנת 1922 והתחיל ללמוד באוניברסיטת לנינגרד אותה סיים בשנת 1926. לאור הישגיו בלימודים הוא הומלץ לקריירה אקדמית ובשנת 1929 הוא סיים את הדוקטורט.
בשנת 1936 סרגיי אוז'גוב עבר למוסקבה והתחיל ללמד במוסדות להשכלה גבוהה של העיר. המעבר היה כרוך בצורך לעבוד על מילון רוסי חדש בצוות עם חוקרים נוספים שהיו במוסקבה. בשנת 1939 אוז'גוב התחיל לעבוד במכוני המחקר של אקדמיה למדעים הסובייטית לרבות במכון השפה הרוסית בו הוא ניהל אחד המחלקות.
עיקר התחום של אוז'גוב הוא כתיבת מילונים. בשנת 1935 הוא התחיל לעבוד עם צוות חוקרים נוספים על מילון השפה הרוסית. המילון כלל ארבעה כרכים שפורסמו בשנים 1935–1940. בהמשך היו מספר מהדורות מורחבות ומעודכנות.
בשנת 1949 אוז'גוב פרסם מילון נוסף. המילון עבר מספר מהדורות, שש מהם פורסמו במהלך חיים של אוז'גוב והמהדורה ה-28 יצאה לאור בשנת 2014. מילון זה היה בסיס למילונים שונים שהוכנו בברית המועצות.
בנוסף לכך אוז'גוב עבד על ספרים לכללי הכתיב. בעבודה זו הוא שיתף פעולה עם אברם שפירא.
סרגיי אוז'גוב היה חבר של מספר ועדות – ועדת שמות לרחובות של מוסקבה, ועדה להסדרת כתיב מקומות גאוגרפיות מחוץ לברית המועצות, ועדת כללי הכתיב ועוד.
סרגיי אוז'גוב נפטר במוסקבה ונטמן בבית העלמין נובודוויצ'יה.
שחמט 960

שחמט 960 (או פישר-ראנדום, Fischer-Random ,FR) הוא וריאציית שחמט (גרסה אחרת לשחמט תקני), שפותחה על ידי אלוף העולם בשחמט בובי פישר. פישר טען שאבד הכלח על השחמט, וש"ילד עם ידע בפתיחות יכול היום להשיג יתרון על קפבלנקה". הוא גרס שבגרסה אשר לא תאפשר עמדה התחלתית קבועה - לא יהיו ספרי פתיחות, ולכן המשחק יהיה מבוסס על כישרון ויצירתיות, הרבה יותר מאשר על זכירת מהלכים.
עמדת הפתיחה של המשחק נקבעת באקראיות. ישנן 960 עמדות פתיחה שונות, ומספר ההסתעפויות הנגזרות מהן הוא גדול עד כדי כך שלא מתאפשרת (באופן מעשי) הסתמכות על שינון מהלכי פתיחה מוכרים.
גרסת שחמט זו הופכת בהדרגה לפופולרית בעולם, ומתקיימות בה אליפויות עולם בהן משתתפים גם רבי אמנים מהשורה הראשונה, כגון מגנוס קרלסן, וישוואנתן אנאנד, היקארו נקמורה ולבון ארוניאן.
כללים

בשחמט 960 מסדרים את הכלים באקראי (למשל בעזרת קובייה) תחת הכללים הבאים:
הרגלים מסודרים כרגיל בשורות 2 ו-7. שאר הכלים מסודרים בשורות 1 ו-8, אבל בסדר אקראי.
המלך חייב להיות ממוקם כך שצריח אחד מימינו ואחד משמאלו (אך לאו דווקא בצמידות לו)
שני הרצים חייבים להיות ממוקמים על ערוגות בצבעים שונים, כיוון שהם אינם משנים את צבע הערוגה שלהם במשך כל המשחק.
הסידור סימטרי ביחס ללבן מול שחור (לדוגמה, אם יש ללבן מלכה ב-ח1 אז תהיה בהתאמה גם מלכה שחורה ב- ח8).
כללים > הצרחה

גם בשחמט 960 ניתן לבצע הצרחה. כשמצריחים בשחמט 960, המלך והצריח מגיעים לערוגות היעד של הצרחה בשחמט רגיל. כלומר אחרי ביצוע הצרחה קטנה יגיעו המלך לערוגה ז1, והצריח ל ו1, ואילו אחרי הצרחה גדולה יגיע המלך לערוגה ג1 והצריח לערוגה ד1 (וכנ״ל עבור השחור בשורה 8). הצרחה קטנה מבוצעת באמצעות המלך והצריח שהיה מימינו (ללבן) והצרחה גדולה - עם הצריח שהיה משמאלו. לשחור כללים אלה הפוכים.
כדי לבצע הצרחה צריכים להתקיים התנאים הבאים:
המלך והצריח שאיתו מצריחים לא זזו ממקומם מתחילת המשחק.
אף אחת מהערוגות שבין עמדת המוצא של המלך לעמדת היעד שלו (כולל שתיהן) אינה מותקפת על ידי כלי יריב.
כל הערוגות שבין עמדת המוצא לעמדת היעד (כולל עמדת היעד) הן של הצריח והן של המלך, חייבות להיות פנויות מכל כלי אחר (מלבד הכלים שמצריחים איתם).
אם עמדת המוצא זהה לעמדת מוצא של שחמט רגיל, הכללים להצרחה הם בדיוק אותם כללים של שחמט רגיל. שימו לב, שייתכן ובהצרחה אחד משני הכלים כלל לא יזוז (אולם לעולם לא שניהם, שכן תוך כדי ההצרחה מתחלף הסדר).
אין להצריח פעמיים באותו משחק
את ההצרחה רושמים כרגיל 0-0 עבור הצרחה קטנה ו-0-0-0 עבור הצרחה גדולה.